Príloha č.XX pracovného predpisu

# **Riadenie zmien v projektoch**

## **Proces riadenia projektových zmenových požiadaviek**

Proces riadenia projektovej zmenovej požiadavky v rámci projektu pozostáva z týchto krokov:

* identifikácia a zaznamenanie projektovej zmenovej požiadavky,
* preskúmanie projektovej zmenovej požiadavky,
* návrh riešenia,
* rozhodnutie o projektovej zmenovej požiadavke,
* implementácia projektovej zmenovej požiadavky.

### **Identifikácia a zaznamenanie projektovej zmenovej požiadavky**

Proces riadenia zmien začína spracovaním projektovej zmenovej požiadavky v projekte**,** ktorú realizuje projektový manažér NBS alebo dodávateľa na základe požiadavky vzniknutej v rámci projektového tímu, resp. zainteresovanej osoby v projekte. Uvedená osoba spolupracuje pri definovaní príčin, východísk a obsahu zmeny.

Projektová zmenová požiadavka v projekte sa uplatňuje na samostatnom formulári – Projektová zmenová požiadavka.

### **Preskúmanie projektovej zmenovej požiadavky**

Projektový manažér spolu s príslušnými členmi projektového tímu vrátane zástupcov dodávateľa, prípadne s ďalšími prizvanými expertmi posúdia:

* relevantnosť projektovej zmenovej požiadavky
* dopad na projektové ciele, zohľadňujúc časový rámec projektu, náklady, kvalitu a rozsah,
* dopad na očakávané prínosy projektu,
* dopad na riziká projektu.

### **Návrh riešenia projektovej zmenovej požiadavky v projekte**

V rámci návrhu riešenia dodávateľ na základe požiadavky NBS uskutoční nasledovné činnosti:

* identifikácia alternatívnych možností,
* vyhodnotenie možností, vrátane zváženia výhod ako aj nepriaznivých dopadov jednotlivých možností pre aktivity súvisiace s dodaním produktov

Na základe vyhodnotenia možností projektový tím NBS schváli návrh odporúčaného rozhodnutia a ďalší postup realizácie projektu.

### **Rozhodnutie o projektovej zmenovej požiadavke v projekte**

Stanovisko obsahuje nasledujúcu klasifikáciu navrhovanej projektovej zmenovej požiadavky:

* zmenu je možné realizovať bez dopadu na náklady alebo harmonogram plnenia;
* zmenu je možné realizovať, ale s dopadom na harmonogram plnenia a je potrebné prijať rozhodnutie o uzavretí dodatku ku Zmluve;
* zmenu je možné realizovať, ale s dopadom na náklady plnenia a je potrebné prijať rozhodnutie o uzavretí dodatku ku Zmluve;
* zmenu je možné realizovať, s dopadom na parametre projektu ale bez potreby uzatvárať dodatok ku Zmluve,
* zmenu neodporúča realizovať s uvedením dôvodov;
* zmenu nie je možné realizovať s uvedením dôvodov.

### **Implementácia projektovej zmenovej požiadavky v projekte**

V rámci aktivity implementácie sú vykonané nasledovné činnosti:

* vykonanie implementačných krokov na základe rozhodnutia,
* aktualizácia príslušných manažérskych výstupov projektu,
* aktualizácia súvisiacich špecializovaných výstupov projektu.

## **Realizácia zmenového procesu a zodpovednosti**

Realizácia postupu pri riadení zmien sa uskutočňuje v nasledovných krokoch:

* na strane NBS sústreďuje projektové zmenové požiadavky projektový manažér NBS, na strane dodávateľa projektový manažér dodávateľa,
* projektový manažér NBS a projektový manažér dodávateľa spoločne prerokujú projektové zmenové požiadavky a v prípade, že analýza vyžaduje finančné zdroje, projektový manažér dodávateľa stanoví výšku nákladov na vykonanie analýzy požiadavky na zmeny,
* projektový manažér NBS schváli vykonanie analýzy v rozsahu priradených t.č. nealokovaných zdrojov alebo zabezpečí spracovanie stanoviska, v ktorom odporučí, resp. neodporučí vykonanie analýzy a  predloží riadiacej rade na schválenie analýzu požiadaviek na zmeny,
* riadiaca rada projektu na základe stanoviska projektového manažéra NBS rozhodne o vykonaní analýzy požiadaviek na zmeny, ak sú s ňou spojené náklady,
* dodávateľ vykoná analýzu projektovej zmenovej požiadaviek a predloží výsledky analýzy vrátane dopadov na projekt (náklady, čas , rozsah, kvalita, atď.) a návrhu činností zameraných na implementáciu zmeny,
* projektový manažér NBS schváli zmenu v rozsahu priradených t.č. nealokovaných zdrojov alebo zabezpečí spracovanie stanoviska NBS, v ktorom odporučí, resp. neodporučí implementáciu zmien a  predloží riadiacej rade na schválenie,
* riadiaca rada projektu na základe stanoviska k implementovaniu zmien rozhodne o schválení alebo neschválení implementácie požiadaviek na zmeny,
* projektový manažér dodávateľa a projektový manažér NBS monitorujú a vyhodnocujú postup implementácie zmeny v rámci štandardného projektového riadenia projektu.

**Evidenčný list zmenovej požiadavky:** 

pokiaľ sa nedohodne inak.